Aceste rapoarte vor include informații fiscale ale fiecărei entități din fiecare țară membră UE în care grupul își desfășoară activitatea economică, informații ce privesc veniturile, profitul sau pierderea, capitalul declarat, profitul nedistribuit, numărul de salariați, valoarea imobilizărilor corporale sau alte informații.  Aceste informații pot fi utilizate de către ANAF în cadrul analizelor de risc și pot reprezenta o sursă importantă de informații pentru deschiderea de controale fiscale inclusiv pe zona de prețuri de transfer, cu accent pe analiza substanței economice a fiecărei tranzacții intra-grup.